5.pielikums

Ministru kabineta

2017.gada \_\_.\_\_\_\_\_\_ noteikumiem Nr.\_\_\_\_

1. **Nodokļa bāzes noteikšanas, ja veikts maksājums nerezidentam, piemērs.**

Ieguldījumu fonds veic maksājumu nerezidentam 10000 *euro* apmērā, no kura uzņēmumu ienākuma nodoklis netika ieturēts.

Ieguldījumu fondam valsts budžetā jāiemaksā uzņēmumu ienākuma nodoklis 10000 *euro*/0,8 \* 20% = 2500 *euro* apmērā.

1. **Mākslīgas izveidotas struktūras izmantošanas piemērs.**

Latvijas kosmētikas ražošanas uzņēmums A, kurš veiksmīgi ir attīstījis zīmolu, plāno, ka peļņa turpmākajos gados varētu būtiski pieaugt. Uzņēmuma īpašnieks – Latvijas rezidents fiziskā persona, lai izvairītos no uzņēmumu ienākuma nodokļa sadalot peļņu dividendēs, veic uzņēmuma pārstrukturizāciju. Tiek plānots, ka uzņēmums A nodos autortiesības (preču zīmi) ārvalstīs dibinātam saistītam uzņēmumam B, kurš pieder C uzņēmumam (Eiropas Savienības dalībvalsts rezidents). C uzņēmums ir A uzņēmuma meitas uzņēmums. Turpmāk A uzņēmums maksās samaksu par autortiesību izmantošanu B uzņēmumam, kurš, ņemot vērā tā rezidences valsts labvēlīgo nodokļu režīmu, atbrīvo autoratlīdzības ienākumu no nodokļiem. C uzņēmums saņem dividendes no B uzņēmuma un atbrīvo tās no nodokļiem atbilstoši C valsts nodokļu normām. Tā kā C uzņēmums ir uzņēmumu ienākuma nodokļu maksātājs un izmaksā dividendes no peļņas kura ir atbrīvota no nodokļa, dividenžu saņēmējs – A uzņēmums plāno saņemt dividendes un piemērot Likuma 6.panta pirmo daļu, attiecīgi A uzņēmums izmaksājot dividendes samazinātu ar nodokli apliekamo bāzi par no C uzņēmuma saņemtajām dividendēm. B un C uzņēmumam nav citu funkciju, kā vienīgi kapitāldaļu un autortiesību (preču zīmes) turēšanas funkcija, uzņēmumu juridisko klātbūtni un ar to saistītās prasības (finanšu atskaites, juridiskā adrese, paraksta tiesības) nodrošina izmantojot ārpakalpojumus.

Šajā situācijā tā kā minētā uzņēmumu restrukturizācijas un attiecīgas struktūras izveides galvenais nolūks ir bijis izmantot Likuma 6.panta pirmajā daļā noteikto atbrīvojumu un attiecīgi likumā “Par iedzīvotāju ienākuma nodokli” dividendēm noteikto atbrīvojumu no iekļaušanas ar nodokli apliekamajā bāzē, un struktūras izveidei nav pamatojama cita ekonomiskā mērķa, piemērojama Likuma 6.panta ceturtā daļa.

1. **Vidējās parādu saistības aprēķināšanas piemērs (Likuma 10.pants).**

SIA "LATCO" pārskata gads sakrīt ar kalendāro gadu. Pārskata gada sākumā (1.janvārī) SIA "LATCO" ir saistības 2200 *euro*, parādu saistības tiek segtas par visu summu pārskata gada 7. februārī.  Pārskata gada  22.augustā SIA "LATCO" radās jaunas parādu saistības 5000 *euro*. Parādu saistību gada vidējā svērtā vērtība attiecīgajā gadā tiek aprēķināta šādi:

|  |  |
| --- | --- |
| 1.janvāris   ½  x 2200 = | 1100 *euro* |
| 31.janvāris | 2200 *euro* |
| 28.februāris ½  x 2200 = | 1100 *euro* |
| 31.marts | 0 *euro* |
| 30.aprīlis | 0 *euro* |
| 31.maijs | 0 *euro* |
| 30.jūnijs | 0 *euro* |
| 31.jūlijs. | 0 *euro* |
| 1.augusts   ½  x 5000 = | 2500 *euro* |
| 31.augusts | 5000 *euro* |
| 30.septembris | 5000 *euro* |
| 31.oktobris | 5000 *euro* |
| 30.novembris. | 5000 *euro* |
| 31.decembris ½ x 5000 = | 2500 *euro* |

Pirmajai parādu saistībai vidējā svērtā vērtība: 4400 : 2 = 2200 *euro*.

Otrajai parādu saistībai vidējā svērtā vērtība: 25000 : 5 = 5000 *euro*.

Pārskata gada kopējā vidējā parādu saistība: 7200 euro.

1. **Citu reklāmas pakalpojumu, kas vērsti uz ziedotāja reklamēšanu, piemērs.**
2. SIA “A” ziedo biedrībai, kura saņēmusi sabiedriskā labuma organizācijas statusu 20000 *euro*.

Sabiedriskā labuma organizācija izvieto publisku norādi, piemēram:

1. “Šis labdarības pasākums notiek ar SIA “A” atbalstu”;
2. “Atbalsta sniedzēji:

SIA “A”;

SIA “Lauksaimnieks”;

AS “LABA””.

Ņemot vērā, ka 1.apakšpunktā minētajā piemērā paziņojums pēc ekonomiskās būtības ir vērsts uz ziedotāja reklamēšanu, tādējādi ziedotājam nav tiesības saņemt uzņēmumu ienākuma nodokļa atvieglojumu.

Savukārt 2.apakšpunktā minētajā piemērā, nodokļa maksātājam ir tiesības piemērot Likumā noteikto atvieglojumu, jo ziedojuma saņēmējs ziedotāju ir iekļāvis sarakstā, un tiek uzrādīts kā viens no visiem atbalsta sniedzējiem neuzsverot tā darbību.

1. SIA “LAUVA” ziedo biedrībai, kura saņēmusi sabiedriskā labuma organizācijas statusu 20000euro. Biedrības dibinātājs ir SIA “LAUVA” un biedrības nosaukumā “LAUVAS fonds” ir nepārprotama vizuālā līdzība ar tā dibinātāja zīmolu.

Nodokļa maksātājam, kurš veic ziedojumu tā dibinātajai sabiedriskā labuma organizācijai nav tiesības piemērot uzņēmumu ienākuma nodokļa atvieglojumu, jo šīs organizācijas nosaukuma izmantošana pēc ekonomiskās būtības ir ziedotāja reklamēšana.

1. **Atvieglojuma par saņemtajām subsīdijām piemērošanas piemērs.**

Lēmums par līdzekļu piešķiršanu 10000 *euro* apmērā ir pieņemts 2018.gada novembrī, savukārt grāmatvedībā 2018.gadā ieņēmumu postenī ir iegrāmatoti 1000 *euro*, bet 9000 *euro*, kā nākamo gadu ieņēmumi. Neatkarīgi no veiktā grāmatojuma, saskaņā ar Likuma 14.pantu uzņēmumu ienākuma nodokļa atvieglojumu ir tiesības saņemt 2018.pārskata gadā par 10000 *euro*, bet 2019.pārskata gadā atvieglojumu par neizlietoto subsīdijas daļu nav tiesības piemērot.

**6**. **Likuma 12.panta pirmās daļas 1. punktā aprēķināšanas piemērs, ja pārskata gads nesakrīt ar kalendāro gadu.**

I. Nodokļa maksātājs, kura pārskata gads sakrīt ar kalendāro gada atbilstoši Likuma 17.panta trešajai daļai pārskata gada pēdējā mēneša deklarāciju iesniedz līdz 2019.gada 20.janvārim.

II. Nodokļa maksātāja pārskata gads nesakrīt ar kalendāro gadu, bet tas beidzas pēc 2018.gada jūnija, piemēram, no 2017.gada augusta līdz 2018.gada jūlijam.

Nodokļa maksātājs veic avansa maksājumus par periodu no 2018.gada janvāra līdz 2018.gada jūnijam, un 20.jūlijā iesniedz uzņēmumu ienākuma nodokļa deklarāciju.

Savukārt piemērojot Likuma Pārejas noteikumu 3.panta 2.punktu, deklarāciju par pārskata gada pēdējo mēnesi nodokļa maksātājs iesniedz vienlaikus ar gada pārskatu, bet ne vēlāk kā četrus mēnešus pēc pārskata gada beigām, t.i., ne vēlāk kā līdz 2018.gada 31. novembrim.

Piemērojot Likuma 12.panta pirmās daļas 1.punktā noteikto ierobežojumu, nodokļa maksātājs aprēķinot peļņas apmēru nodokļa aprēķināšanas vajadzībām ņem vērā 2016.gada peļņu, kuru dala ar mēnešu skaitu (12) pārskata gadā un reizina ar mēnešu skaitu (7) 2018.gadā par periodu no janvāra līdz pārskata gada beigām. Tāpat pieļaujamo apmēru aprēķina arī attiecībā uz Likuma 8.panta otrās daļas 7.punktā un Likuma 12.panta pirmās daļas 2.punktā noteikto ierobežojumu.

III. Nodokļa maksātāja pārskata gads nesakrīt ar kalendāro gadu, bet tas beidzas pirms 2018.gada jūnija, piemēram, nodokļa maksātāja pārskata gads ir no 2017.gada marta līdz 2018.gada februārim.

Nodokļa maksātājs veic avansa maksājumus par periodu no 2018.gada janvāra līdz 2018.gada jūnijam, un 20.jūlijā iesniedz uzņēmumu ienākuma nodokļa deklarāciju.

Savukārt piemērojot Likuma 17.panta trešo daļu, deklarāciju par pārejas periodu, t.i., par pārskata gada pēdējo mēnesi nodokļa maksātājs iesniedz līdz 2019.gada 20.martam.

Piemērojot Likuma 12.panta pirmās daļas 1.punktā noteikto ierobežojumu, nodokļa maksātājs ņem vērā 2017.gada peļņu kuru dala ar mēnešu skaitu (12) pārskata gadā un reizina ar kopējo mēnešu skaitu:

- kas sākās 2018.gada 1.janvārim līdz 2018.gada februārim, mēnešu skaitu (2); un

- pārskata gada no 2018.gada marta līdz 2019.gada februārim mēnešu skaitu (12).

Tāpat pieļaujamo apmēru aprēķina arī attiecībā uz Likuma 8.panta otrās daļas 7.punktā un likuma 12.panta pirmās daļas 2.punktā noteikto ierobežojumu.

Finanšu ministre D.Reizniece-Ozola